[bookmark: _GoBack]
«Нұрсұлтан Назарбаев 
халықаралық әуежайы» 
акционерлік қоғамы 
Басқармасының 
2026 жылғы 24 маусымдағы 
шешімімен бекітілген


ЖОЛАУШЫЛАР ӘУЕ КОМПАНИЯЛАРЫН ЫНТАЛАНДЫРУ БАҒДАРЛАМАСЫ
«Нұрсұлтан Назарбаев халықаралық әуежайы» АҚ-ның жолаушылар әуе компанияларын ынталандыру бағдарламасы келесі мақсаттарға сәйкес әзірленді.
Мақсаты:
1. Маршруттық желіні дамыту; 
2. жаңа әуе тасымалдаушыларды тарту; 
3. жолаушылар ағынын ұлғайту; 
4. транзиттік әлеуетті дамыту. 

ЫНТАЛАНДЫРУ БАҒДАРЛАМАСЫ АЯСЫНДА ҚОЛДАНЫЛАТЫН ЖЕҢІЛДІКТЕРДІҢ ТҮРЛЕРІ ЖӘНЕ ОЛАРДЫ ҚОЛДАНУ ТӘРТІБІ
I. Транзиттік жолаушыларға қызмет көрсету кезінде ынталандыру
Шарттары:
а) Астана әуежайына ұшу ұзақтығы 3 (үш) сағат және одан да көп транзиттік жолаушыларды тасымалдайтын тұрақты халықаралық жолаушылар рейстері;
b) әуеакомпания қызмет көрсеткен транзиттік жолаушылар санын растайтын SITATEX жүйесі арқылы келіп түсетін SITA хабарламаларының міндетті болуы;
c) әуекомпанияның әуежайға бір ай ішінде қызмет көрсетілген транзиттік жолаушылар саны туралы ресми хатты салыстырып тексеру үшін ұсыну.
Жоғарыда аталған талаптар орындалған жағдайда IATA-ның 2 маусымы кезеңіне қолданыстағы тарифтерден әуежайдың келесі қызметтеріне жеңілдік беріледі:
· Өткен жылдың тиісті тоқсанымен салыстырғанда ағымдағы тоқсанда транзиттік жолаушылар саны 10–20 % артқан жағдайда, келесі тоқсанға «Жолаушыларға кешенді қызмет көрсету» қызметіне 10 % жеңілдік беріледі. Жеңілдік SITATEX арқылы расталған өткен жылдың және ағымдағы жылдың тиісті тоқсанындағы транзиттік жолаушылар санының айырмасына қолданылады. 
· Өткен жылдың тиісті тоқсанымен салыстырғанда ағымдағы тоқсанда транзиттік жолаушылар саны 20–30 % артқан жағдайда, келесі тоқсанға «Жолаушыларға кешенді қызмет көрсету» қызметіне 20 % жеңілдік беріледі. Жеңілдік SITATEX арқылы расталған өткен жылдың және ағымдағы жылдың тиісті тоқсанындағы транзиттік жолаушылар санының айырмасына қолданылады.
II. Жолаушылар ағынының көлемін ынталандыру
Шарттары:
a) өткен жылмен салыстырғанда жолаушылар ағыны ұлғайған жағдайда орындалатын тұрақты халықаралық жолаушылар рейстері;
b) аптасына нақты орындалатын кемінде 5 (бес) тұрақты рейсті жүзеге асыратын әуе компаниялар.
Жоғарыда көрсетілген шарттар орындалған жағдайда қолданыстағы тарифтерден әуежайдың келесі қызметтеріне жеңілдік беріледі:
· өткен жылдың тиісті тоқсанымен салыстырғанда ағымдағы тоқсанда жолаушылар ағыны 10 %-дан 20 %-ға дейін ұлғайған жағдайда – «Жолаушыларға кешенді қызмет көрсету» қызметіне 10 % жеңілдік; 
· өткен жылдың тиісті тоқсанымен салыстырғанда ағымдағы тоқсанда жолаушылар ағыны 20 %-дан 30 %-ға дейін ұлғайған жағдайда – «Жолаушыларға кешенді қызмет көрсету» қызметіне 20 % жеңілдік; 
· өткен жылдың тиісті тоқсанымен салыстырғанда ағымдағы тоқсанда жолаушылар ағыны 30 % және одан жоғары ұлғайған жағдайда – «Жолаушыларға кешенді қызмет көрсету» қызметіне 30 % жеңілдік. 
Жеңілдік IATA-ның 1 маусымына қолданылады.
III. Жаңа әуе тасымалдаушыларды ынталандыру
Шарттары:
a) Астана әуежайында соңғы күнтізбелік үш жыл ішінде рейстерді орындамаған жаңа әуе кемесін пайдаланушы;
b) халықаралық бағыттар бойынша аптасына нақты орындалатын кемінде 2 (екі) тұрақты рейсті жүзеге асыратын әуе компаниялары.
Жоғарыда көрсетілген шарттар орындалған жағдайда қолданыстағы тарифтерден әуежайдың келесі қызметтеріне жеңілдік беріледі:
· халықаралық әуе желілерінде (МВЛ) әуе кемесінің ұшып көтерілуі мен қонуын қамтамасыз ету – 50 %; 
· халықаралық әуе желілерінде (МВЛ) авиациялық қауіпсіздікті қамтамасыз ету (жолаушы) – 50 %; 
· әуе кемесін сүйрету (буксирлеу бригадасын тарта отырып) – 50 %; 
· операторы бар автотрапты ұсыну – 50 %. 
Жеңілдік рейстер орындала бастаған күннен бастап IATA-ның 2 маусымы ішінде (ОЗН, ВЛН) қолданылады
IV. Жаңа бағыттарды (маршруттарды) ашуды ынталандыру
Шарттары:
a) соңғы үш күнтізбелік жыл ішінде орындалмаған жаңа халықаралық әуе қатынасы бойынша тұрақты халықаралық жолаушылар рейстері;
b) аптасына нақты орындалатын кемінде 2 (екі) рейсті жүзеге асыратын әуе компаниялары.
Жоғарыда көрсетілген шарттар орындалған жағдайда қолданыстағы тарифтерден әуежайдың келесі қызметтеріне жеңілдік беріледі:
· халықаралық әуе желілерінде (МВЛ) әуе кемесінің ұшып көтерілуі мен қонуын қамтамасыз ету – 30 %; 
· халықаралық әуе желілерінде (МВЛ) авиациялық қауіпсіздікті қамтамасыз ету (жолаушы) – 30 %; 
· әуе кемесін сүйрету (буксирлеу бригадасын тарта отырып) – 30 %; 
· операторы бар автотрапты ұсыну – 30 %. 
Жеңілдік рейстер орындала бастаған күннен бастап IATA-ның 2 маусымынан аспайтын мерзімге (ОЗН, ВЛН) қолданылады.
Апталық рейстер жиілігі:
· 3-тен 4 рейске дейін ұлғайған жағдайда жоғарыда көрсетілген қызметтерге 40 % жеңілдік беріледі; 
· 5-тен 6 рейске дейін ұлғайған жағдайда жоғарыда көрсетілген қызметтерге 50 % жеңілдік беріледі. 
Рейстер жиілігі ұлғайған кезде жеңілдік рейстер орындала бастаған күннен бастап IATA-ның 1 маусымы ішінде қолданылады.
Маркетингілік қолдау
Әуежай Қазақстанның авиациялық және туристік нарығының ерекшеліктерін терең түсінеді және тиімді маркетингілік құралдар, қалыптасқан ілгерілету арналары мен туристік агенттіктермен кең серіктестік байланыстар арқылы әуе компанияларының табысты қызметіне жәрдемдесуге ұмтылады. Астана халықаралық әуежайының бірлескен маркетинг саласындағы шешімдері сатылым көлемін арттырудың және әуе компаниясының танымалдылығын күшейтудің тиімді құралы болып табылады.
Қазақстандық және халықаралық бұқаралық ақпарат құралдарымен ынтымақтастықтан басқа, әуежай ел ішінде де, шетелде де кең аудиторияны қамтитын тиімді коммуникациялық арналарға ие. Әуежайдың әлеуметтік желілердегі ресми парақшалары Қазақстан мен шетел аудиториясына бағытталған. Сандық медиа құралдарын, әуежай аумағындағы жарнаманы немесе сыртқы жарнаманы таңдауыңызға қарамастан, бұл құралдардың барлығы әуежайдың заманауи маркетингілік шешімдер жүйесіне біріктірілген.
Маркетингілік қолдау келесі жағдайларда көрсетіледі:
1. жаңа әуе тасымалдаушыларға; 
2. жаңа бағыттар (маршруттар) ашылған кезде. 
Көрсетілетін қолдау шаралары:
· рейс ашылғанға дейін 10 (он) күн бұрын әуежайдың цифрлық ақпарат тасымалдағыштарында күніне 3 (үш) рет көрсетілетін бейнеролик түріндегі жарнаманы орналастыру. Бейнероликті әуе компания ұсынады; 
· рейс ашылғанға дейін 1 (бір) ай бұрын және рейс ашылғаннан кейін 1 (бір) ай бойы әуежайдың ресми интернет-ресурсында және әлеуметтік желілердегі ресми парақшаларында жарнамалық ақпаратты орналастыру; 
· рейстің салтанатты қарсы алу рәсімін ұйымдастыру: 
1. торт кесу рәсімі; 
2. жылы мезгілде су доғасын ұйымдастыру. 
Жеңілдіктерді қолдану шарттары
Жеңілдіктер келесі талаптар сақталған жағдайда қолданылады:
1. экономикалық орындылығының болуы; 
2. жерүсті қызмет көрсету туралы жасасқан шарттың болуы; 
3. тұрақты рейстерді орындау; 
4. өтінім нысанының толтырылуы; 
5. ұшу жоспарының (Flight Plan) көшірмесін ұсыну; 
6. дебиторлық берешектің болмауы; 
7. бір әуе компанияға бір мезгілде бірнеше жеңілдікті қатар қолдануға жол берілмейді. Мұндай жағдайда ең жоғары мөлшердегі жеңілдікті беру қағидаты негізінде басымдық айқындалады. 
ӘУЕ ТАСЫМАЛДАУШЫ ӨТІНІМІНІҢ ҮЛГІСІ
2026 жылғы «____» ____________
Жерүсті қызмет көрсету туралы шартқа
Компанияның фирмалық бланкісінде
Жеңілдіктер ұсынуға арналған 
ӨТІНІМ
Астана әуежайының әуе компанияларын ынталандыру бағдарламасына сәйкес, _______________ әуе тасымалдаушысының төменде көрсетілген жолаушылар рейстеріне жерүсті және әуежайлық қызмет көрсету қызметтері бойынша жеңілдік беру мүмкіндігін қарастыруыңызды сұраймыз.

Жерүсті қызмет көрсету туралы № _________ шартқа қол қойылғанын, дебиторлық берешек жоқ екенін хабарлаймыз.
Бірінші басшы __________________
Өтінім келесі электрондық пошта мекенжайларына жіберіледі: marketing@nn-airport.kz, office@nn-airport.kz

 











